  Анжелика Тихонова корреспондент 13-тӥ куарусёнлы Удмуртиын коронавирус инфекциен эшшо 60 мурт черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 24 улӥсьёс, Воткаын 10 улӥсьёс, Можгаын - вить, Пичи Пурга ёросын - ньыль, Кез, Можга ёросъёсын – быдэн куинь, Вотка, Алнаш, Шаркан ёросъёсын - быдэн кык, Глазкарын, Кизнер, Красногорск, Сюмси, Ува ёросъёсын - быдэн одӥг. Кык мурт кулӥз: 62 аресъем кышномурт но 89 аресъем пиосмурт. Туннэ нуналлы Удмуртиын выль коронавирус инфекциен черлан 3 сюрс 896 учыр лабораториосын зэматэмын. 2 сюрс 957 адями йӧназ, 76 мурт кулӥз. Али 37-езлэн висисьёслэн тазалыксы секыт лыдъяське. Тулыспалысен элькунын коронавируслы 317 сюрс 805 эскеронъёс ортчытӥзы, берло нунал ӵоже – 3 сюрс 589.  Тегъёс: Тазалык Ижкар висён Удмуртия коронавирус  